Nudo ruk op oor herroepings - In Beeld - Republikein
Monday, October 22nd, 16:31:16
Nudo ruk op oor herroepings
Sowat 200 lede van die National Unity Democratic Organisation (Nudo) het onlangs ’n optog van hul hoofkantoor in Katutura na Windhoek se munisipaliteit gehou om ’n petisie aan mnr. Muesee Kazapua, Windhoek se burgemeester, te oorhandig.
Tydens die oorhandiging het mnr. Stephanus Zakaapi, koördineerder van die Aminuis-kiesafdeling, die petisie voorgelees en gesê die party verwerp die munisipaliteit se herroeping van mnr. Joseph Kauandenge as raadslid.
Hulle verwerp ook die herroeping van mnr. Uahumisa Kaapehi van Swakopmund se dorpsraad, en mnr. Munjasa Karuhumba van Okakarara se dorpsraad.
“Ons het vir hulle gestem en het volle vertroue in hulle,” het hy gesê.
Zakaapi het dit duidelik gestel dat mnr. Meundju Jahanika, wat glo die herroeping van hierdie raadslede per brief versoek het, volgens wet geen outoriteit het om dit te doen nie.
Zakaapi het ook tydens die oorhandiging gesê mnr. Asser Mbai is deur me. Esther Muinjangue as Nudo se president vervang.
Hy het gesê dié inligting is ook aan die Verkiesingskommissie (ECN), die Nasionale Vergadering (NV) en die ministerie van stedelike en landelike ontwikkeling oorgedra.